## Pravilnik o visini novčane pomoći tražiteljima azila, azilantima i osobama pod privremenom zaštitom

### NN 145/2004 (19.10.2004.), Pravilnik o visini novčane pomoći tražiteljima azila, azilantima i osobama pod privremenom zaštitom

# MINISTARSTVO ZDRAVSTVA I SOCIJALNE SKRBI

2549

Na
temelju članka 70. Zakona o azilu (»Narodne novine«, broj 103/03), ministar
zdravstva i socijalne skrbi donosi

## PRAVILNIK

### o visini novČane pomoĆi traŽiteljima azila, azilantima i osobama pod privremenom zaŠtitom

OPĆE
ODREDBE

Članak
1.

Ovim se
Pravilnikom propisuje visina novčane pomoći tražiteljima azila, azilantima i
osobama pod privremenom zašti­tom.

Članak
2.

Visina
novčane pomoći osobama iz članka 1. ovog Pravilnika utvrđuje se u postotku od
osnovice za socijalna davanja koju određuje Vlada Republike Hrvatske.

NOVČANA
POMOĆ TRAŽITELJIMA AZILA

Članak
3.

Tražitelj
azila koji ne posjeduje osnovna novčana sredstva ili mu troškovi osobnog života
nisu osigurani na drugi način, a smješten je u Prihvatilištu za tražitelje
azila (u daljnjem tekstu: Prihvatilište), ima pravo na novčanu pomoć za osobne
potrebe.

U
smislu ovog Pravilnika osnovnim novčanim sredstvima smatraju se sva novčana
sredstva kojima, prema osobnoj izjavi, tražitelj azila raspolaže prilikom podnošenja
zahtjeva za azil.

Smatra
se da tražitelj azila ne posjeduje osnovna novčana sredstva ako je bez ikakvih
novčanih sredstava ili su ona niža od utvrđene visine novčane pomoći iz članka
4. ovog Pravilnika.

Članak
4.

Visina
novčane pomoći za tražitelja azila utvrđuje se u postotku od osnovice iz članka
2. ovog Pravilnika i iznosi za:

1. samca: – odraslu osobu 20% osnovice,

– maloljetnika bez pratnje 15% osnovice,

2. obitelj za: – odraslu osobu 15% osnovice,

– dijete 10% osnovice.

Tražitelj azila čija su osnovna novčana sredstva niža
od propisane visine novčane pomoći iz stavka 1. ovog članka ima pravo na novčanu
pomoć za osobne potrebe u iznosu od 50% utvrđene visine novčane pomoći iz
stavka 1. ovog članka.

Članak 5.

Pravo na novčanu pomoć tražitelju azila priznaje se
od dana podnošenja zahtjeva za azil i traje do dana stjecanja statusa azilanta,
odnosno do konačnosti rješenja kojim je zahtjev za azil odbijen, odbačen ili je
postupak obustavljen.

NOVČANA
POMOĆ AZILANTIMA

Članak
6.

Tražitelj
azila i članovi uže obitelji tražitelja azila kojima je priznat status azilanta
a koji istodobno nisu u mogućnosti osigurati sredstva za život, imaju pravo na
novčanu pomoć za podmirenje osnovnih životnih potreba.

Smatra
se da azilant i članovi njegove uže obitelji nisu u mogućnosti osigurati
sredstva za život ako ne ostvaruju nikakav prihod ili ako je prihod koji
ostvaruju niži od visine novčane pomoći propisane člankom 7. ovog Pravilnika.

Prihodom
u smislu ovog Pravilnika smatraju se sva novčana sredstva koja azilant i članovi
njegove uže obitelji ostvare po osnovi rada, sredstva ostvarena od imovine i
osoba koje su ih dužne i sposobne uzdržavati.

Članak
7.

Visina
novčane pomoći azilantu i članovima njegove uže obitelji utvrđuje se u postotku
od osnovice iz članka 2. ovog Pravilnika i iznosi za:

1.
samca: – odraslu osobu 90% osnovice,

–
maloljetnika bez pratnje do 10 godina života 85% osnovice,

–
maloljetnika bez pratnje od 10 do 18 godina života 90% osnovice,

2.
obitelj za: – odraslu osobu 70% osnovice,

–
dijete do 10 godina života 65% osnovice,

–
dijete od 10 do 18 godina života 70% osnovice.

Iznos
novčane pomoći iz stavka 1. ovog članka povećava se ako je azilant ili član
njegove uže obitelji:

–
potpuno radno nesposobna odrasla osoba koja živi sama za 40% osnovice,

–
potpuno radno nesposobna odrasla osoba koja živi u obitelji za 20% osnovice,

–
trudnica nakon 12 tjedana trudnoće i rodilja do 2 mjeseca nakon poroda za 40%
osnovice,

–
dijete samohranog roditelja za 15% osnovice.

Azilantu
i članovima njegove uže obitelji kojima je ostvareni prihod iz članka 6. stavka
3. ovog Pravilnika niži od propisane visine novčane pomoći iz stavka 1. i 2.
ovog članka, iznos novčane pomoći utvrđuje se kao razlika između propisane
visine pomoći iz stavka 1. i 2. ovog članka i ostvarenog prihoda u prethodnom
mjesecu.

Članak
8.

Azilant
i članovi njegove uže obitelji imaju pravo na novčanu pomoć za podmirenje
osnovnih životnih potreba dok su ispunjeni uvjeti iz članka 6. stavka 2. ovog
Pravilnika i drugi uvjeti propisani posebnim zakonom.

NOVČANA
POMOĆ OSOBAMA POD PRIVREMENOM ZAŠTITOM

Članak
9.

Osoba
pod privremenom zaštitom kojoj je osiguran individualni smještaj u primjerenom
stambenom prostoru u kojem može zadovoljiti osnovne higijenske potrebe i
samostalno organiziranje prehrane, ostvaruje pravo na novčanu pomoć sukladno članku
6. i 7. ovog Pravilnika.

Osoba
iz stavka 1. ovog članka ima pravo na novčanu pomoć za vrijeme za koje joj je
Ministarstvo unutarnjih poslova odobrilo privremenu zaštitu.

ZAVRŠNA
ODREDBA

Članak
10.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
550-01/04-01/721
Urbroj: 534-01-04-5
Zagreb, 12. listopada 2004.

Potpredsjednik Vladeministar zdravstva i socijalne skrbi
**prof****. dr****. sc****. Andrija** **Hebrang****,** v. r.

Pravilnik, NN 145/2004-2549